ચીનના નેશનલ બ્યૂરો ઓફ સ્ટેટેસ્ટિકના કહેવા પ્રમાણે વૈશ્વિક અર્થવ્યવસ્થા ઉપર છવાયેલ સંકટના કારણે જીડીપીમાં ઘટાડો થયો છે. બીજી તરફ બ્યૂરોએ આ ઘટાડા માટે અમેરિકા સાથેના ટ્રેડ વોર ઉપરાંત ચીન સરકાર ઉપર સતત વધી રહેલા કરજને પણ કારણભૂત ગણાવ્યું છે. ચીન સરકારના પ્રવક્તા માઓ શેંગયોંગના કહેવા પ્રમાણે ટ્રેડ વોરના કારણે ચીન માટે પરિસ્થિતિ વધુ ખરાબ બની રહી છે અને ઘરેલૂ સ્તરે ચીન સરકારને આર્થિક સુધાર અને વિકાસના લક્ષ્યને આગળ ધપાવવામાં પડકારોનો સામનો કરવો પડી રહ્યો છે.